钦定古今图书集成/明伦汇编/闺媛典/第142卷 > 白彦庆妻刘氏〈刘氏梁氏刘氏附〉
## 钦定古今图书集成/明伦汇编/闺媛典/第142卷 > 白彦庆妻刘氏〈刘氏梁氏刘氏附〉

按《陕西通志》：“刘氏，延安清涧人，白彦庆妻。夫客亡京
邸，氏年二十三，闻讣亲往，负骸骨归。及葬，投隧道以
殉。诸姑力出之，遂矢志抚孤。似科成立。娶亦刘氏。科
复早丧，妇年二十七，与妾梁氏相守终身。似科子美
章，仍娶于刘。章亡，其妻年二十五，投崖几死，以救甦。
事两姑，抚幼子，历五十馀年。县令以世节旌表。”